Diari Oficial de la Generalitat Valenciana


Sumari del DOGV 4996, del 29-04-2005 (2005/4525)

Convocatòria per a la concessió d'una beca per a la formació pràctica d'un o una periodista.
--------------------------------------------------------------------------------------------

### Dades del document

Número de DOGV
:   4996

Data del DOGV
:   29-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4525


Data del document
:   05-04-2005

Organisme emissor
:   Corts Valencianes

Tipus de document
:   Anunci

Descriptors 

:   * ajuda pública
    * assignació per estudis
    * professió de la comunicació
    * suport econòmic

Convocatòria per a la concessió d'una beca per a la formació pràctica d'un o una periodista. [2005/X4525]
  
Segons el que disposa l'article 32 paràgraf 1, primer, del Reglament de la cambra, la Mesa de les Corts Valencianes en la reunió del dia 5 d'abril de 2005, acorda, amb tres vots a favor i dos en contra, convocar una beca per a la formació pràctica d'un o una periodista, d'acord amb les bases següents:
  
Primera. Objecte
  
Les beques tenen per objecte la formació complementària i l'especialització de joves professionals de la comunicació periodística i audiovisual, mitjançant pràctiques en el Gabinet de Presidència de les Corts Valencianes.
  
Segona. Dotació, durada i quantia
  
1. La dotació de la beca és de mil euros mensuals bruts (1000 euros) i, per tant, la quantia total serà de dotze mil euros bruts anuals (12.000 euros).
  
El període de gaudi de la beca serà de 12 mesos.
  
L'import de les beques es pagarà mensualment, amb la conformitat expressa de la directora del Gabinet de Presidència i la certificació del lletrat major.
  
Les Corts Valencianes contractaran una assegurança d'accidents i de malaltia per al becari o la becària pel temps de durada de la beca, en el supòsit que no tinguera cobertes aquestes contingències.
  
La concessió o gaudi de la beca serà incompatible amb qualsevol altra concedida per al mateix període i activitat semblant o amb qualsevol treball remunerat.
  
2. La concessió o gaudi de la beca no suposarà vinculació laboral o funcionarial entre el becari o la becària i la cambra.
  
Tercera. Requisits
  
Poden sol·licitar la concessió de la beca els llicenciats i les llicenciades en ciències de la informació ?branca de periodisme o llicenciatura en periodisme?, de nacionalitat espanyola o de qualsevol dels països de la Unió Europea que residesquen al territori de la Comunitat Valenciana.
  
Quarta. Procés de selecció
  
Per a l'examen de les sol·licituds de beques es constituirà una comissió de selecció, de la qual formaran part:
  
Joaquim Puig i Ferrer, vicepresident segon.
  
Juan Manuel Cabot Saval, secretari primer de la Mesa
  
Javier Guillem Carrau, lletrat major o lletrat/ada que delegue.
  
Rosa Ruiz Aragonés, directora del Gabinet de Presidència.
  
Alejo Calatayud Francés, assessor del Gabinet de Presidència, llicenciat en ciències de la informació.
  
Asunción Cabedo Llorens, cap de secció de l'Àrea Administrativa/Parlamentària, que actuarà com a secretària amb veu i sense vot.
  
2. La selecció del becari o becària es farà segons la puntuació obtinguda per l'aplicació del barem següent, i es consideraran mèrits preferents:
  
a) Expedient acadèmic, fins a un màxim de 3 punts, sobre la base de la nota mitjana obtinguda en l'expedient acadèmic.
  
a.1) Nota mitjana aprovat, 1 punt.
  
a.2) Nota mitjana notable, 2 punts.
  
a.3) Nota mitjana excel·lent, 3 punts.
  
b) Coneixement del valencià, fins a 2 punts, sobre la base dels nivells de coneixement del valencià establerts per la Junta Qualificadora de Coneixements de Valencià.
  
b.1) Oral 0,50 punts.
  
b.2) Elemental 1 punt.
  
b.3) Mitjà 1,50 punts.
  
b.4) Superior 2 punts.
  
c) Coneixement d'altres idiomes de la Unió Europea, fins a 1 punt.
  
d) Experiència en tasques pròpies de gabinets de comunicació, particularment d'institucions públiques, fins a 3 punts.
  
e) Cursos relacionats amb les ciències de la comunicació: màsters, congressos, etc., fins a 1 punt. Es valorarà amb 0,10 punts cada curs aportat fins el màxim de la puntuació d'aquest apartat.
  
La justificació dels mèrits recollits en el barem anterior es realitzarà per:
  
Per a títols acadèmics: original o fotocòpia compulsada.
  
Per als cursos: títols i certificacions del centre docent corresponent.
  
Per als idiomes: títols i certificacions del centre docent corresponent.
  
Per a l'experiència professional: certificacions de l'empresa o la institució corresponent.
  
3. Abans dels vint dies següents a l'acabament del termini de presentació de sol·licituds, la Comissió es reunirà per examinar-les i posteriorment elevar la proposta d'adjudicació a la Mesa de les Corts, òrgan que, si escau, adjudicarà la beca.
  
4. La convocatòria de les beques podrà declarar-se deserta.
  
5. Es durà a terme una preselecció, segons els mèrits al·legats i valorats de conformitat amb aquesta base, i s'entendrà que han superat la preselecció els i les aspirants que obtinguen una qualificació igual o superior a 5 punts.
  
6. Els i les aspirants que hagen superat la preselecció podran ser convocats a la realització d'un examen oral o escrit sobre coneixements d'actualitat i relacionats amb les Corts Valencianes, que es puntuarà de 0 a 10 punts.
  
7. Es proposarà com a adjudicatari o adjudicatària de la beca l'aspirant que obtinga major puntuació, una vegada realitzada la suma aritmètica de les dues puntuacions esmentades.
  
8. Es constituirà una borsa de reserva amb els i les aspirants a les beques que tot i havent superat la selecció no en resulten adjudicataris o adjudicatàries. La provisió de la beca vacant que es puga produir per renúncia de la persona adjudicatària o la suspensió o la revocació de la Mesa de les Corts Valencianes, es realitzarà mitjançant la borsa de reserva de forma automàtica per resolució de la Presidència de les Corts Valencianes. La borsa de reserva es mantindrà fins a l'acabament de les beques.
  
Cinquena. Obligacions del becari o la becària.
  
1. El becari o la becària una vegada accepte la beca adquireix els compromisos següents:
  
a) Presentar la certificació que acredite que no pateix cap malaltia o defecte físic que impedesca la prestació dels estudis i els treballs que comporta l'acceptació de la beca.
  
b) Presentar declaració jurada de no tenir cap relació laboral.
  
c) Complir les bases de la convocatòria i altres normes que en resulten d'aplicació.
  
2. Començar el gaudi de la beca el dia que s'assenyale.
  
3. El becari o la becària durà a terme les tasques en les dependències de les Corts Valencianes en les condicions de lloc i temps que se li indiquen, amb un mínim de sis hores diàries. Els treballs realitzats seran de propietat de les Corts Valencianes i no podran ser utilitzats per l'autor o l'autora sense l'autorització corresponent. Així mateix, el becari o la becària haurà d'observar discreció absoluta sobre els documents o les informacions que no s'hagen fet públics sota cap forma.
  
4. Les Corts Valencianes es reserven el dret de suspendre, o, si escau, revocar el gaudi de la beca, en el supòsit que el becari o la becària no realitze els treballs per a la seua formació pràctica en condicions satisfactòries, quan deixen de reunir-se els requisits que es van exigir o quan s'incomplesquen, sense causa que ho justifique, les condicions establertes en aquesta convocatòria.
  
5. L'incompliment pel becari o la becària de les obligacions podrà donar lloc a la privació de la beca pel temps que quede pendent, sense perjudici de les responsabilitats que resulten exigibles.
  
Sisena. Sol·licituds
  
1. Les persones que sol·liciten la beca hauran de presentar una instància dirigida al president de les Corts Valencianes en el Registre General de les Corts Valencianes, carrer de la Llibertat, 10 de València, o en la forma establerta en l'article 38.4 de la Llei de règim jurídic de les administracions públiques i del procediment administratiu comú, segons el model annex, acompanyada del DNI i de la documentació que acredite de manera fefaent la llicenciatura que calga per tal d'optar a la beca (base tercera) i els mèrits ponderables a què es refereixen aquestes bases (base quarta).
  
El termini de presentació de sol·licituds serà de 15 dies, comptadors des de la publicació d'aquestes bases en el Diari Oficial de la Generalitat Valenciana i en el Butlletí Oficial de les Corts Valencianes.
  
Setena. Facultats d'interpretació
  
Tant els dubtes com els conflictes que pogueren plantejar el becari o la becària o les unitats administratives que els tutelen, els resoldrà l'òrgan que va concedir la beca, una vegada vist l'expedient contradictori i amb subjecció a aquesta convocatòria.
  
Palau de les Corts Valencianes (València), 5 d'abril de 2005.- El president: Julio de España Moya.
  
ANNEX
  
Model de sol·licitud
  
Convocatòria d'una beca per a la formació pràctica d'un o una periodista a les Corts Valencianes
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
(primer cognom)
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
(segon cognom)
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
(nom)
  
Data naixement:
  
Nacionalitat:
  
Document d'identitat:
  
Adreça:
  
Població:
  
Codi postal:
  
Telèfon:
  
CEL:
  
Llicenciat o llicenciada en:
  
Mèrits que s'hi al·leguen:
  
València, \_\_\_\_\_ d \_\_\_\_\_\_\_\_\_\_\_\_\_\_\_\_\_\_\_ de 2005